The World at War
<s>Svet u ratu () je britanska dokumentarna serija o Drugom svetskom ratu.</s><s>Serija je premijerno emitovana 1973-74.</s><s>U vreme prvog prikazivanja bila je najskuplja britanska serija svih vremena sa troškovima od 900.000 funti (danas odgovarara sumi od oko 15 miliona dolara).</s><s>Tvorac i producent serije jeste Džeremi Ajzaks, a narator glumac Lorens Olivije.</s>

<s>Svet u ratu smatra se jednom od najboljih dokumentarnih serija čija je tema Drugi svetski rat i predstavlja dragulj britanske televizijske istorije.</s><s>Serija je od svog nastanka hvaljena zbog svežeg prikaza vojne istorije s jedne i živog prikaza tragedija, slavnih i sramnih dela vojnika, mornara, pilota, žrtava i običnih ljudi u vihoru velikog svetskog sukoba s druge strane.</s>

<s>O seriji</s>

<s>Svet u ratu je nastao na osnovu 4 godine pretraživanja arhivskih snimaka Drugog svetskog rata.</s><s>Specifičnost serije je korišćenje retkog materijala u boji.</s><s>Po formatu (26 epizoda koje traju oko 50 minuta) Svet u ratu podseća na stariji britanski dokumentarac Veliki rat ( iz 1964.</s>

<s>Arhivski snimci su upotpunjeni naracijom, savremenim snimcima kao i intervjuima sa svedocima rata - visokim oficirima kako savezničkih sila tako i sila Osovine, vojnicima, političarima i običnim ljudima.</s><s>Među njima su i Ministar naoružanja Trećeg rajha Albert Šper, admiral flote i poslednji kancelar rajha, Karl Denic, veliki holivudski glumac i ratni pilot Džejms Stjuart, ratni ambasador Sjedinjenih Država u Moskvi i Londonu, Averel Hariman, general vazdušnih snaga SAD, Kurtis Lemej, zapovednik savezničkih snaga u jugoistočkoj Aziji, Lord Mauntblaten od Burme, japanski pilot učesnik napada na Perl Harbur, Micuo Fušida, pilot aviona iz kog je bačena prva atomska bomba u istoriji rata, Pol Tibets, američki istoričar Stiven Ambroz.</s><s>Tvorac serije, Džeremi Ajzaks, u specijalnom programu „Pravljenje Sveta u ratu“ (uključen u DVD izdanja) naglašava da su prioriteti bili intervjui sa preživelim pomoćnicima i saradnicima pre nego sa samim vodećim ličnostima rata.</s><s>Pri tome je naročito značajan i sa značajnim teškoćama napravljen intervju sa ađutantnom Hajnnriha Himlera, Karlom Volfom, tokom kog je intervjuisani svedočio o prisustvovanju masovnom ubistvu zajedno sa Himlerom.</s><s>Serija nije dotakla neke od podataka koji su u vreme stvaranja još uvek bili državne tajne, kao što su činjenice o uspesima u dešiifrovanju neprijateljskih depeša od strane Saveznika.</s>

<s>Serija je na listi 100 najboljih britanskih televizijskih programa svih vremena Britanskog Instituta za Film iz 2000. godine zauzela 19. mesto.</s><s>Doživela je reprizna emitovanja širom sveta (te i u Srbiji), kao i brojna DVD izdanja, te su po njoj napisane i dve knjige (iz 1973. i 2007).</s>

<s>Rukovodstvno Sovjetskog Saveza nije bilo zadovoljno zastupljenošću materijala o učešću Sovjeta u Drugom svetskom ratu, te je kao rezultat zajedno sa američkim partnerima snimljen dokumentarac po ugledu na Svet u ratu čija je jedina tema ratno iskustvo Sovjetskog Saveza - Nepoznati rat (; ).</s>

<s>Epizode</s>

<s>Serija se sastoji od 26 epizoda.</s><s>Od toga je 15 epizoda posvećeno velikim bitkama i vojnim kampanjama izdovjenim prema preporuci Nobla Franklanda, bivšeg direktora Imperijalnog Ratnog muzeja, čiji je savet potražio producent Džeremi Ajzaks prilikom stvaranja serije.</s><s>Preostalih 11 epizoda posvećeno je temama ne vezanim za rat direktno, kao što je nastanak i uspon nacističke Nemačke, žibvot za vreme rata u Britaniji, Nemačkoj i Holandiji, Holokaust.</s>

<s>Prva epizoda počinje mračnim opisom masakra koji su počinili pripadnici Vafen-SS formacija u francuskom selu Oradur-sur-Glan.</s><s>Isti događaj pomenut je i na kraju 26. epizode uz sugestivni poslednji komentar Lorensa Olivijea, „ne zaboravimo“.</s>

<s>Reference</s>

<s>Spoljašnje veze 
 Svet u ratu</s>

<s>Dokumentarne TV-serije
Britanske TV-serije</s>

